Olivia Newton-John

Olivia Newton-John, (Cambridge, Anglaterra, 26 de septembre 1948 — California, 8 de augusto 2022) era un cantatrice, compositor de cantos, e actrice australian. Illa era le granfilia del physico quantic e ganiator del Premio Nobel pro Physica Max Born.

Newton-John ganiava le Premio Grammy quatro vices, habeva cinque Numero 1 e dece altere Top Ten Billboard Hot 100 singules, e duo Numero 1 Billboard 200 solo albumes. Undece de su singules (includente duo platino) e 14 de su albumes (includente duo platino e quatro duple platino) era certificate auro per le RIAA. Su musica habeva essite un successo in multiple generes includente pop, country, e adulte contemporari e ha vendite un estimate 100 million discos.

Illa e John Travolta representava le protagonists in le film (adoptate del ludo musical de Broadway) Grease, que habeva un del plus succedite albumes del musica del film in le historia de Hollywood.

Newton-John era un activista pro causas environmental e pro le derectos de animales. Desde superviver cancere del pectore in 1992, illa deveniva un advocato pro conscientia re sanitate e deveniva involvite con varie organisationes de caritate, productos pro salubritate, e effortios pro collectas caritabile. Su interesses commercial includeva le lancear de plure lineas de productos pro Koala Blue e le co-posseder del Gaia Retreat & Spa in Australia.

Newton-John maritava duo vices e habeva un filia, Chloe Rose Lattanzi, con su prime sposo, le actor Matt Lattanzi.

 Discographia 
If Not for You (1971)
Olivia (1972)
Let Me Be There (1973)a
Long Live Love (1974)
If You Love Me, Let Me Know (1974)b
Have You Never Been Mellow (1975)
Clearly Love (1975)
Come on Over (1976)
Don't Stop Believin' (1976)
Making a Good Thing Better (1977)
Totally Hot (1978)
Physical (1981)
Soul Kiss (1985)
The Rumour (1988)
Warm and Tender (1989)
Gaia: One Woman's Journey (1994)
Back with a Heart (1998)
'Tis the Season (2000)
(2) (2002)
Indigo: Women of Song (2004)
Stronger Than Before (2005)
Grace and Gratitude (2006)
Christmas Wish (2007)
A Celebration in Song (2008)
This Christmas (2012)
Notas:
a: Publicate con un lista differente de cantos in America del Nord. Alsi publicate in certe territorios como Music Makes My Day.
b: Version publicate in America del Nord de Long Live Love, con cantos previemente publicate e le nove canto titular.